
Marija ir žmonija 


Amerikos filosofas ir rašytojas Emer- 
sonas pasakoja iš savo kelionių šitokį at- 
sitikimą: Karštą vasaros dieną reikėjo jam 
važiuoti. Iki autobuso išėjimo jam liko pus- 
valandis. Nėra kas veikti. Tad lipa į auto- 
busą ir atsisėda. Ir kiti keliaiviai nuleidę 
galvas, tylėdami, be ūpo — visi, kaip sako- 
ma, knopso. Tuo tarpu autobusan įlipa ne- 
turtingai, bet gana kukliai apsirengusi mo- 
teriškė, nešdamosi ant rankų blondiną, 
šviesiaplaukį berniuką. Ji atsisėda pačioje 
paskutinėj vietoj. Keleiviai pakėlę galvas 
sužiuro. Moteriškės veidas, ramus, links- 
mas. Kūdikis ima krykštauti, garsiai juok- 
tis. Motinos veidas dar labiau nušvinta. Ji 
ima kuo meiliausiai kalbėti su savo kūdikiu. 

Bet štai kas. Autobuso keleiviai jau visi 
aukštai pakėlę savo galvas, jie jau klauso- 
si motinos pasikalbėjimo su laiminguoju 
kūdikiu, jų lūpos šypsosi su motinos šyp- 
sena, jų veidai nušvitę kūdikišku, nekaltu 
džiaugsmu. Laiminga motina ir nekaltas 
kūdikis grąžino keleiviams nuotaiką. 

Prieš devyniolika šimtmečių ir trisde- 
šimt penkis metus panašiai buvo nusimi- 

nusi visa žmonija. Paguodos niekur nė 14- 
šo. Vergija, skurdas, žiauri Romos valdžia 
visus slopino. Žydai vienintėlė tauta, ir 
toji laukė kažin kokio skubaus išvadavimo. 

Ir vieną kartą Betlėjaus užmiesčio uo- 
lose, nuošaliausioje vietoje, apsigyveno ne- 
turtinga moteris su nuolat besišypsančiu 
kūdikiu. Pasaulis ėmė justi naujo džiaugs- 
mo dvelkimą, širdies atsigaivinimą. Iki pa- 
galiau suskambo žodžiai: Ateikite pas ma- 
ne visi, kurie vargstate ir estate apsunkin- 
ti. Aš kelias, tiesa ir gyvenimas. 

Pasaulis, — didysis pilnas keleivių au- 
tobusas, — atsipeikėjo. Kas norėjo pakėlė 
galvas ir pamatė, kad moteris yra Marija, 
o jos kūdikis — Jėzus, pasaulio Išgelbėto- 
jas; kas nenorėjo, galvos nepakėlė, ir to- 
liau liko snausti nusiminimo ir nevilties 
snauduliu, 

Iš Marijos kilo nauja aušra, džiaugsmo 
paguodos ir vilties šviesa. Tos Motinos 
dvasios pagauti tūkstančiai sielų pakilo į 
naują gyvenimą ir padarė didžiausius dar- 
bus. 

Tos laimingosios Motinos garbinimas 
ėmė visu smarkumu plisti visam pasauly, 
kaip galingo medžio šakos, duodamos gai- 
vinantį pavėsį gyvenimo nukamuotiems 
žmonėms. Kad tas tiesa, labai aiškiai mums 

kalba Marijos garbei pastatytos Bažnyčios, 
sukurtos giesmės, nupiešti paveikslai, įves- 
tos šventės, stebuklingos vietos. Ir teisin- 
gai: Marija visiškai laisvu noru pasirinko 
tapti Viešpaties tarnaite, kad savo gyvė- 
nimą paaukotų už visos žmonijos išgelbė- 
jimą, tapdama Dievo Motina ir draug su 
dieviškuoju sūnumi kentėdama po kry- 
žium: Kristaus, Marijos Sūnaus kraujas 
mazgojo mūsų sielas, o Marijos, mūsų Mo- 
tinos karštoji meilė, jas atgaivino naujam 
gyvenimui. 


Marija mūsų motina 


Marija yra visos žmonijos Motina. Ji 
myli visus žmones: nepaisydama nei rasių, 
nei kalbų, nei kultūringumo laipsnio. Ji 
žiūri į žmogaus širdį, kiek jis myli jos Sū- 
nų Jėzų Kristų. Bet vis dėlto neužginčyti- 
nas dalykas, kad Marija kaikurias tautas 
ypatingai globoja, stebuklais rodo savo 
meilę. 

Tose tautose yra ypatingos šventovės, 
Marijos garbinimo centrai, į kuriuos bent 
kartą gyvenime stengiasi nuvykti tos tau- 
tos katalikas. 

Prancūzų tauta turi Notre Dame de Pa- 
ris, Liurdą. Bavarų tauta Mariją vadina 

Bavarijos globėja. Šveicarai ją garbina Ein- 
siedelne, Austrijai — Mariazell, Lenkai 
Čenstakavoje. 

Mūsų tauta už visas kitas laimingesnė. 
Ji turi nevieną vietą pagarsėjusią per Ma- 
rijos užtarymą padarytais stebuklais, bet 
ištisą eilę: Aušros Vartai Vilniuje, Šilu- 
va, ŽEMAIČIŲ Kalvarija, Pažaislis. Be to 
Lietuva turi laimės vadintis „Marijos Že- 
mė“. 

Tai liudija, kad mes esame ypatingai 
Marijos globojami. 

O jei žiūrėti, kokiais žodžiais lietuviai 
kreipiasi į Mariją, tai užteks paminėti pats 
garbingiausias moteriškei pavadinimas, pil- 
nos paguodos, vilties, motinos vardas: 
„Mūsų Motina“, kitos tautos tuos žodžius 
daug rečiau tevartoja, 

Jei imti mūsų giesmę ar maldas, tai nuo- 
širdžiausios ir gražiausios yra sukurtos Ma- 
rijos garbei. 

Iškilmingiausios švenčiausios ir gau- 
singiausiai žmonių lankomos — Marijos 
šventės. Pirmosios lietuviškos vienuolijos 
ir tai savo globėja pasirinko Mariją. Mari- 
jonų ir Vargdienių Seselių vienuolijos ypa- 
tingai garbina Mariją Nekaltai Pradėtą. 
Eikime į kaimus, į katalikiškąsias šeimas, 
kiek daug gražiausių koplytėlių pačiose 

gražiausiose vietose, namuose paveikslai. 
Ar neypatingai jautri šventė yra geguži- 
nės pamaldos? Kaimuose gyventojai ren- 
kasi gražiausion Marijos garbei skirton 
vieton, ir ten nuoširdžiausiai, kaip mokė- 
dami garbina Mariją. 

Ką tas viskas sako? Lietuviui įgimta 
garbinti Mariją. Kiekvienas mūsų tautie- 
tis tuo turi didžiuotis prieš kitus. Jei jis 
to patraukimo ir pamaldumo į Mariją savy 
nejaučia, tai vargu jis tikras lietuvis. Jame 
nebeteka grynas sentėvių kraujas. 


Marijos garbinimo vaisiai 


Žmogaus širdis nelinksta ten, kur ji 
sau neranda jokios naudos. Jei lietuvis taip 
įprato garbinti Mariją, matyti, iš Marijos 
daug ko susilaukia. Ir tikrai. Daugiausiai 
molonių gauna iš Marijos. Daugiausiai ste- 
buklų yra įvykę per Marijos užtarymą. Bet 
ne tik atskiri žmonės gauna patirti Marijos 
globos ir nepaprastų malonių. Marijos gar- 
binimo vaisius pajunta ir visa mūsų tauta, 
Kai šešioliktojo šimtmečio pabaigoje Lie- 
tuva pradėjo skęsti protestantizmo bango- 
se ir tik septyni kunigai beliko, kas Lie- 
tuvą išgelbėjo ir grąžino į tikrąjį tikėjimą? 
Marija. Ji 1612 metais savo stebuklingu 

pasirodymu Šiluvoje paskleidė naujus gy- 
vybės spindulius. Suklydę lietuviai ėmė 
pulkais grįžti į Bažnyčią. 

Todėl pats pirmasis Marijos garbinimo 
vaisius, kurį pajunta visa tauta, yra tikė- 
jimo tvirtumas ir grynumas. Kas nuošir- 
džiai garbina Mariją, tuo pačiu garbina ir 
Dievą. Kas stovi arti motinos, jaučia, kad 
ir sūnus netoli. 

Garsusis Danų konvertitas Jorgensen 
štai ką pasakoja: Visu smarkumu plintant 
Skandinavijoj protestantizmui, gyventojai, 
jau priėmę protestantizmą, dar ilgą laiką 
nuoširdžiai garbino Mariją. Liuteris Mari- 
jos garbinimą atmetė. Tad ir jo mokslo 
skleidėjai stengėsi žmones nuo to atgra- 
sint. Iš katalikų atimtose bažnyčiose Ma- 
rijos paveikslus naikino, Jos altorius iš- 
griaudavo. Atimta buvo ir viena be galo 
graži bažnytėlė kalnuose. Gyventojai pe- 
rėjo į protestantizmą. Bet gyventojai ei- 
dami lauk iš savo pamaldų, prieidavo prie 
vienos vietos ir giliai nusilenkdavo. Tas 
paprotys užsiliko labai ilgai. Vėliau žmo- 
nės net nežinojo, kodėl jie taip daro. „Čia 
mūsų proseneliai nusilenkdavo, čia ir mes 
lenkiamės. Toks mūsų tikėjimas, kad ši 
vieta yra šventa“, kalbėdavo daugumas pro- 
testantų. 

Ir kartą tą bažnyčią benaujinant, nu- 
valius senus dažus, rasta sienoje gražus 
Marijos paveikslo freskas. Jį protestantai 
slaptai buvo užtepę dažais. Ir tosios para- 
pijos gyventojai pirmieji grįžo iš klaidų 
į tikrąją Bažnyčią. 

Tikrai. Kieno širdyje nėra užgęsęs pa- 
maldumas į Mariją, nors ir patektų į ne- 
tikėjimo tamsybes, išeis į is ir nežus 
netikėjime. 

Šiandien, kada žmonės ž=- apkur- 
tinti pasaulio neramumų, kada širdis pa- 
skendusi į žemiškus reikalus, ypatingai 
reikia garbinti Mariją ir kartoti su di- 
didžiuoju krikščionybės poetu Dante: „Ka- 
raliene, Tu viską gali, ką tik nori, išmelsk, 
kad išlaikyčiau savy amžinybės troškimą ir 
nepaskandintų manęs pranykstančių daly- 
kų bangos“. 

Marijos garbinimas stiprina ne tik tikė- 
jimo dvasią tautoje, bet ir dorinį gyveni- 
mą. Katalikų Bažnyčia kiekvienam žmogui 
skiria tik du kelius į laimingą amžinybę: 
vienas kelias — visiška iki mirties skais- 
tybė. Antras kelias — nuo altoriaus iki gra- 
bo ištikimybė moterystės pareigoms; kito 
kelio nėra. 

Skaistybės kelias ir šventas tėvų luo- 
mas — tai du idealai, 

Marija ypatinga Dievo malone yra to- 
bulas šitų idealų vaizdas. Ji idealas skais- 
čios mergelės. Ji idealas tobulos motinos. 
Marija -skaisti mergelė. Marija - šventa 
Motina. Abu savo pašaukimu ji įvykdė to- 
buliausiai, tapdama amžinai gyvu pavyz- 
džiu. 

Marijos pašaukimas iki šios dienos ne- 
sibaigia ir niekuomet nesibaigs, nes yra 
jos tropių sekėjų ir skaistybėj ir mote- 
rystėj. 

Neabejotinai, Mariją mylinčioms sie - 
loms ir šiais laikais skaistybę išlaikyti ne- 
sunku. O tose šeimose, kur didesnis pa- 
maldumas į Mariją, ten nuoširdesnis sugy- 
venimas, ten tvirtesnė meilė, didesnė išti- 
kimybė, sklandesnis susiklausymas. 


Marijos garbinimas — skaistybės apsau- 
ga, šeimų šiluma. Kiek daug sielų, dalyvau- 
dami Marijos švenčių iškilmėse sustiprino 
ir savo tikėjimą ir gal sukrikusią dorovę, 
rado tikrąjį gyvenimo džiaugsmą ir paguo- 
dą. 

Labai yra sena bažnyčios giesmė „—Sal- 
ve Regina — Sveika Karaliene“ Jos pirma- 
sis sakinys šitoks: Sveika Karaliene, gailes- 
tingumo Motina, mūsų gyvenime ir mūsų 
viltie, Sveika. Tais žodžiais, nors trumpai, 

bet aiškiai, išreiškiama visi Marijos garbi- 
nimo vaisiai. 

Sveika Karaliene! Aukščiausia mūsų 
valdove! Nuo amžių vainikuotoji amžinos 
garbės vainikų. Tau vienai tetarnausiu. 

Sveika gailestingumo Motina! Tu mane 
globoji ir niekuomet manęs neapleidi. Jei 
ir suklysiu, jei ir suklupsiu, Tu mano mo- 
tina, pasigailėsi manęs ir priglausi prie sa- 
vęs. 

Sveika! Tu mano gyvenimo viltis, pa- 
guoda! Sveika! 

„Tu Jeruzalės garbė, Tu Izraėlio links- 
mybė, Tu mūsų tautos šlovė... Tave sustip- 
rino Viešpaties ranka ir todėl Tu būsi pa- 
laiminta per amžius“ (Jud. 15, 10-11). 


Mūsų pareigos Marijai 


Geras sūnus ar duktė jaučia netik savo 
motinos jautrią globą, bet ir pareigas jai. 
Kur šeimoje nebėra pagarbos ir meilės mo- 
tinai, ten jau ne šeima, bet žvėrys. 

Tad ir pati pirmutinė pareiga Marijai 
pagarba ir meilė. 

Toji pagarba ir meilė pirmiausia turi 
reikštis karštu pamaldumu į Mariją. Baž- 
nyčios Tėvai tikrina, kad pamaldumas į 
Mariją yra neabejotino išganymo ženklas. 

Kas Marijos globoj, tam negresia pavojus 
žūti. Šv. Bernardas sako: „Kam Marija 
vadovaus, tas nepaklys; ką ji globoja, tam 
nėra ko bijotis; ką Marija palaiko, tas ne- 
puls; kam Marija padeda, tas nepavargs; 
su jos pagalba užtikrintas įėjimas į dangų.“ 

Kaip mūsų pamaldumas į Mariją turi 
reikštis? 

1. Privati malda. Mūsų gyvenime neturi 
būti nė vienos dienos, kad mes nors trum- 
pai, nepasimelstume į Mariją. „Sveika Ma- 
rija“ mūsų lūpose, pradedant darbą, „Svei- 
ka Marija“, užbaigiant darbą. Kaip daug 
atsitikimų rodo, kad Marijos šaukimasis. 
kad ir trumpais žodžiais, turėjo gražiausių 
vaisių. 

Kai Anglijos karalius Henrikas VIII 
vertė visus savo valdinius pasmerkti popie- 
žių ir jo neklausyti, jaunas rašytojas Boer- 
ne suklydo. Jis užsidegė Romos Bažnyčios 
neapykanta, sunaikino visa, kas tik jam pri- 
minė senąjį tikėjimą. Tik vienų vieną Ma- 
rijos paveikslėlį pasiliko ir niekuomet ne- 
pamiršo kasdien kalbėti „Marija, būk ma- 
no Motina“. Po 37 metų rašytojas suprato 
savo klaidą ir grįžo į tikrąją Kristaus kai- 
menę. 

O kokia nesuskaitoma daugybė tokių 
įvykių iki šių dienų. Kiek jaunimo pamal- 

dumu į Mariją pergalėjo pagundas prieš 
skaistybę. Kiek motinų šventai vykdė mo- 
tinystės pareigas. Kiek nusidėjėlių pamatė 
savo nelaimingą kelią ir sugrįžo prie Die- 
vo. 

2. Viešas pamaldumas. Kam tikę tie vai- 
kai, kurie nedrįsta viešai pagerbti savo tė- 
velių? Marija yra ypatinga mūsų tautos 
globėja. Lietuva šventa Marijos žemė. Tad 
Marija ir turi būti viešai garbinama. Prie 
tos Marijos garbės turi prisidėti kiekve- 
nias katalikas: 

a) uoliai dalyvaudamas visose Marijos 
šventėse. Ne tik nueidamas į pamaldas, bet 
ir atlikdamas išpažintį ir priimdamas šv. 
Komuniją; 

b) padėdamas puošti ir išlaikyti Mari- 
jos garbei skiriamus altorius, koplyčias, 
koplytėles, šventas vietas; 

c) stengdamasis bent kartą nuvykti ir 
pagarbinti Mariją stebuklingose vietose. 
pav. Žem. Kalvarijoj, Šiluvoj, Pažaislyje; 

d) platindamas ir gausiai remdamas 
apie Mariją raštus (gaila, kad Lietuvoj, 
„Marijos žemėj“ nėra nė vieno laikraštėlio 
skirto jos grabės platinimui) ; 

e) ir pačiam stoti ir kitus raginti į Gy- 
vojo Rožančiaus Broliją, Marijos Sodali- 
ciją. 

Antroji pareiga — sekti Marijos 
dorybėmis 


Šiais laikais visu smarkumu ir visose 
srityse ieškoma naujų kelių ir priemonių. 
Gaila, kad užmiršta, jog yra amžini ir ne- 
abejotinai tikri keliai: tikėjimo ir dorovės 
keliai. Kas jais ėjo, nėvienas neapsivylė. 
Tai dieviškieji keliai. Tobuliausiai tuo ke- 
liu ėjo Marija. Ir tapo šventųjų Karalienė. 

Kur nuo tų dviejų kelių pradeda tolti, 
ten tolstama nuo tikrosios žmogiškojo gy- 
venimo prasmės. Tada ne tik atskiri as- 
mens, bet ir ištisos tautos nesulaikomu 
greitumu eina prie savo skaudaus likimo 
kapo. 

Mažėjimas pamaldumo į Mariją yra pir- 
mieji tos baisios ligos ženklai. Nuo Dievo 
kartais nedrįstama taip staigiai nutolti 
Marija gi ne Dievas, galima jos negarbin- 
ti. Skaudi klaida! Kas atsitraukia nuo gai- 
vinančios šilumos, greitai sušals. 

Daugelis ima juoktis iš tų pamaldžių 
sielų, kurios ir šiais laikais lanko stebuk- 
lingąsias vietas. Bet kodėl jie sučiaupę lū- 
pas tyli, kad tie „apšviestieji“ skubinasi 
aplankyti garsesnių žmonių vietas? Ką 
duoda pamatymas marmurinės lentos su 

parašu: Čion sėdėjo ir dirbo Goete? Čia 
gimė ir augo Napoleonas? 


Kad ir brangakmeniais papuoštas mar- 
muras žmogaus širdies nešildo, jėgos ne- 
duoda. Marijos gyvenimo mąstymas, jos 
pasiaukojimas visus gali grąžinti nutjao 
gyvenimui. i į 


Be Marijos gyvenimas menkėja, su Ma- 
rija tobulėja. Gaila, kad žmonės kartais ne- 
beatskiria, kas tobuliau. 


Jaunuolis kartais nebedrįsta nešioti Ma- 
rijos medalikėlio, kuris primena“ Marijos 
didvyriškąsias dorybes, bet ima nešioti 
prie savo krūtinės visokias keturlapių do- 
bilų špilkutes. Žolė mums tegali primint 
tiek, kad ja minta visi gyvuliai. Tektų rim- 
tai nusiminti dėl mūsų jaunimo likimo, jei 
nebūtų kur kas didesni skaičiai kitokio. Ir 
pasauly ir Lietuvoj mokslus einančios mer- 
gaitės toms suklydusioms sieloms rodo 
naują kelią: viešai procesijoj eina pasi- 
puošusios savo krūtines dideliais Marijos 
medalikėliais. Tokių mergaičių drąsa—Ma- 
rijos pamaldumo ir jos dorybių meilė. 

Į šitą drąsų ir viešą Marijos garbini- 
mą, jos dorybių įgyvendinimą turi grįžti 
mūsų jaunimas, mūsų šeimos, mūsų“ or- 
ganizacijos, 

Marijos dorybių kelias — mūsų atgimi- 
mo kelias. O mūsų šūkis: Per Mariją į 
Dievą. 


Laikai neramūs. Daugybė sielų sunkiai 
sužeistų. Daugybė nusiminusių, be paguo- 
dos. Nei teatrai, nei kinai, nei apakinanti 
elektros šviesa, nei kurtinanti muzika, nei 
lepiną ištekliai nebeatgaivina merdėjančios 
sielos. Žmogus grimsta. Šeimos grimsta. 
Tautos grimsta. Reikia išgelbėjimo. Ir jis 
yra! Meilės, gailestingumo Motina, mūsų 
Švenčiausioji Marija. 


Ji galinga. Ji mums tikrai padės. 


Prie Tavęs, Marija glaudžiamės varguo- 
liai. 

Prislėgti nelaimių ir žemai nupuolę. 
Prie Tavęs mes bėgam, žinom — Tu pa- 
guosi, 

Puolusiems pakilti vėl jėgų mums duosi! 
(Dainonis). 


NIHIL OBSTAT. Sac. Iustinus Novickas MIC 
Censor 


IMPRIMATUR Nr. 922, Vilkaviškis die 2 Maii 
1936 m. Antonius Eppus 

Ar jau įsirašei 
į pigiųjų brošiūrų prenumeratorius 


„Šaltinio“ Redakcija leidžia pigiąsias bro- 
šiūras, skirtas masiniam platinimui, Jos parašy- 
tos su“ ideliu kruopštumu ir atsidėjimu žymių 
rašyto: Dabar dar galima gauti šios brošiūros: 

TIk Kun. N. Skurkio M.I.C. Didieji 
genijai ir mokslininkai buvo tikį ir kodėl pus- 
moksliai kratosi tikėjimo. Šios knygelės autorius 
yra žinomas ypač jaunimo tarpe savo raštais. Jo 
parašyta ir dideli“ pasisekimo turinti yra ant- 
roji knygelė, kiek anksčiau išleista: 


DIEVIŠKOJI AMNESTIJA arba 
atlaidai, kurios išleista jau antrasis leidimas 
(spausdinta 40.000 egz.). 

NENUODYKIM VAIKŲ ALKO- 
HOLIU, Dr. V. Bode. 

ARKIVYSKUPAS PR. KAREVIČIUS, Kun. 
K. Zajančkausko M.I.C. Knygelė jo 50 metų ku- 
nigystės jubilėjui paminėti. Ark. Karevičius bu- 
vo paskutinis Žemaitijos vyskupas. 

Šių brošiūrų kaina po 10 ct. Bet imant 100-200 
egz., duodamas 7570 nuolaidos. Galima gauti 
Šaltinio Administracijoj ir Kaune, Laisvės al. 
61 pas Marijonus. 


———— 


Marijonų spaustuvė Marijampolėje, 1936 


